CELEX: 62008CN0052
Language: da
Date: 2008-02-12 00:00:00
Title: Sag C-52/08: Sag anlagt den 12. februar 2008 — Kommissionen for De Europæiske Fællesskaber mod Den Portugisiske Republik

26.4.2008   
            
            
               DA
            
            
               Den Europæiske Unions Tidende
            
            
               C 107/15
            
         Sag anlagt den 12. februar 2008 — Kommissionen for De Europæiske Fællesskaber mod Den Portugisiske Republik
   (Sag C-52/08)
   (2008/C 107/22)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved H. Støvlbæk og P. Andrade, som befuldmægtigede)
   
      Sagsøgt: Den Portugisiske Republik
   Sagsøgerens påstande
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til direktiv 2005/36/EF (1), idet den ikke med hensyn til erhvervet som notar har gennemført direktiv 2005/36/EF, der ophævede og erstattede direktiv 89/48/EØF (2).
            
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen er af den opfattelse, at den portugisiske stat har tilsidesat sine forpligtelser i henhold til artikel 13 i direktiv 2005/36/EF, idet den ikke tillader notarer fra andre medlemsstater at udøve erhvervet i Portugal, når de har ret til udøve erhvervet i en medlemsstat, hvor erhvervet er lovreguleret, eller når de har udøvet erhvervet i henhold til bestemmelserne i en medlemsstat, hvor erhvervet ikke er lovreguleret.
   Den portugisiske stat har under alle omstændigheder heller ikke opfyldt sine forpligtelser i henhold til direktivets artikel 13 og 14, idet den kræver, at notarkandidater har en juridisk kandidatgrad fra et portugisisk universitet eller en tilsvarende akademisk kvalifikation i henhold til portugisisk lovgivning.
   Den portugisiske stat har på den anden side også tilsidesat sine forpligtelser i henhold til artikel 14, stk. 3, og artikel 3, litra h), i direktiv 2005/36/EF, idet den af notarkandidater kræver, at de, før de gennemgår en prøvetid, består offentlige prøver, der har til formål at teste deres almindelige juridiske kundskaber.
   Kommissionen er derfor af den opfattelse, at den portugisiske stat ikke har gennemført direktiv 2005/36/EF for så vidt angår notarerhvervet.
   
      (1)  Europa-Parlamentets og Rådets direktiv 2005/36/EF af 7.9.2005 om anerkendelse af erhvervsmæssige kvalifikationer (EUT L 255, s. 22).
   
      (2)  EFT L 19, s. 16.